Кімбар

**Кімбар** (*Кімбэр*, *Кімбер*), **Гімбар** (*Гімбэр*) — мужчынскае імя і вытворнае ад яго прозьвішча.

## Паходжаньне

Гімбэр або Кімбэр (Gimber, Cimber, Cimberi) — імя германскага паходжаньня. Іменная аснова -гін- (-ген-, -кін-) (імёны ліцьвінаў Гендрута, Кімунд, Менгін; германскія імёны Genedrudis, Ginmund, Mennigen) паходзіць ад гоцкага gin- 'пачатак' (гоцкае *ginnan, германскае *gennan 'пачынаць'), а аснова -бар- (-бор-) (імёны ліцьвінаў Барвід, Барвін, Барвін; германскія імёны Barvid, Barwin, Barwin) — ад гоцкага bara, baur 'чалавек, дзіця' (літаральна — «народжаны»). 

З улікам бытаваньня ў пісьмовых крыніцах формаў Комбар і Камбар, прозьвішча Кімбар можа мець повязь зь нямецкім прозьвішчам Камбэр (Kamber). Апроч таго, адзначалася старажытнае германскае імя *Cimber*, якое зьвязваюць з германскім племем кімбраў. 

У Прусіі бытавала імя Гімбэр: *Gimber*.

У Польшчы адзначаюцца прозьвішчы Камбэр (Kamber), Камбэры (Kamberi), Кімбар (Kimbar, Kimbor), Кімбаровіч (Kimborowicz) і Кімбровіч (Kimbrowicz).

Варыянты імя ў гістарычных крыніцах: *лист Ивану Кимбару… на боярина смоленского Ивана Кимбарова* (6 верасьня 1507 году); *Васку Кимбару* (15 траўня 1509 году); *Смольняномъ: <…> Васку Кимъбареву… Тимофею Кимъбареву* (1510 год); *Гришъко Кимъбаревичъ* (1528 год); *generosis Alberto Hriskone Kimbaro* (29 лістапада 1539 году); *я Войтехъ Гришковичъ Кимбаръ — наместникъ ея милости Городенский* (1 траўня 1540 году); *Михно Кимбар* (1552 год); *на земенина господарьского повету Городенского на Ондрея Кимбара* (1 ліпеня 1555 году); *земянка господарьская повету Городенского Кимбаровая Людмина Ивановна* (18 верасьня 1555 году, 28 чэрвеня 1557 году); *отъ Яна Грышковича Кинбаря*, *Янъ Мартиновичъ Кимбаръ* (1567 год); *по смерти архимандрита бывшого Супрасльскаго Сергія Кимбаря* (1568 год); *пана Влодимера Кимбара* (15 чэрвеня 1595 году); *Размусъ Яновичъ Кимборъ* (7 чэрвеня 1596 году); *Ioannes Kymbar, Lithuanus* (1600 год); *Я Еразмусъ Яновичъ Кимбаръ — возный господарский воеводства Виленского* (10 сьнежня 1601 году); *Юско Кгембаръ… Иванъ Кинберъ* (1649 год); *ur. Jerzemu Kimbarowi, tow. chor. pancernej* (18 сакавіка 1656 году, 17 жніўня 1657 году); *Jerzym i Piotrem Kimbarami* (20 чэрвеня 1656 году); *Pozwolenie ur. Andrzejowi Kimbarowi, wojskiemu brasławskiemu* (сакавік 1658 году); *pustosz nazwaną Kimbarówkę, w [[Мазырскі павет|pow. mozyrskim]]* (18 траўня 1659 году); *gen. Gabrielo Kimbar, thesauri MDL viceadministratori… Helenae Kimbarownae coniugum* (14 чэрвеня 1660 году); *ur. Gabrielowi Kimbarowi* (25 красавіка 1661 году); *Gabriel Kimbar, skarbny WKsL* (13 лістапада 1662 году); *Dawid Kambor… Adam Kimbar… Piotra Walentynowicza Kimbara z Kimbar… Adam Kombar* (1667 год); *Abram Kimbor* (1690 год); *przez jm. p. Kimbera pisarza skarbowego* (1782—1784 гады); *Mikolay Kinber… Jan Kinber* (7 жніўня 1790 году); *Stanisław Kimber* (1793 год); *Ioanne Kimbar* (1798 год); *Tomasz Kimbier* (1809 год); *Jan Kimbarowicz* (1810 год); *Кимбаровна [[Гертруда]]* (12 верасьня 1851 году).

## Носьбіты
* Марэк Гімбэр або Кімбэр (Gimber, Kimber) — шляхціч зь Літвы, дзяяч гісторыі места Глухава (Украіна)
* Васька і Іван Кімбары (Кімбаравы) — смаленскія баяры, які ўпамінаюцца ў пачатку XVI ст.
* Грышка Кімбаравіч — медніцкі баярын, які ўпамінаецца ў попісе войска Вялікага Княства Літоўскага 1528 году 
* Сяргей Кімбар — архімандрыт Супрасьлеўскага манастыра ў 1532—1565 гадох
* Мікалай Пецькавіч, Рыгор і Лаўрын Стэфанавічы Камбаровічы — расенскія зямяне, якія ўпамінаюцца ў 1585 годзе
* Лаўрын і Мацей Стэфанавічы Кумбаровічы — расенскія зямяне, якія ўпамінаюцца ў 1598 годзе
* Рыгор Пятровіч і Урбан Міхайлавіч Камбары — расенскія зямяне, якія ўпамінаюцца ў 1599 годзе
* Мацей Стэфанавіч Камбаровіч — расенскі зямянін, які ўпамінаецца ў 1599 годзе
* Габрыель Караль Кімбар — дзяржаўны дзяяч Вялікага Княства Літоўскага, пісар скарбовы
* Габрыель Кімбар — дзяржаўны дзяяч Вялікага Княства Літоўскага, войскі вялікі
* Ян Кімбар — аўтар трактату «Theoremata Philosophica» 
* Яўгенія, Фэліцата і Казімер Гімбары (*Gimbor*) — уладальнікі гаспадарак у Пятровічах каля Шаркоўшчыны на 1939 год

Кімбары — парафіяне касьцёла ў Задарожжы на 1797—1847 гады.

Кімбары (Kimbar) — прыгонныя з ваколіцаў Сьвянцянаў, якія ўпамінаюцца ў XIX стагодзьдзі.

Камбровічы (Kombrowicz) — літоўскі шляхецкі род зь Вільні.

Кімбаровічы (Kimborowicz) гербу Мурдэліё — літоўскі шляхецкі род з Троцкага павету.

Кімбары гербу Секер — літоўскі шляхецкі род, які паходзіў з смаленскіх баяраў.

Ґімбары (Gimbor), зь Індрана Кімбаровічы і Комбары — літоўскія шляхецкія роды.

Кімбар (Kimbar) — прозьвішча, зафіксаванае ў XIX стагодзьдзі ў ваколіцах Сувалкаў.

Кімбар (*Kimbar*) і Кімбэр (*Kimber*) — прозьвішчы, гістарычна зафіксаваныя на тэрыторыі цяперашняй Летувы.

У XVI ст. існавала сенажаць Гембершыкі (*Гемберишки*) у Жамойцкім старостве.

На 1904 год існавалі вёска і сядзіба Кімбарава (Кімбарова) у Смаленскім павеце Смаленскай губэрні.

На 1909 год існаваў фальварак Кімбары ў Менскім павеце Менскай губэрні.

На 1910 год існавалі хутары Кімбары 1-я і Кімбары 2-я ў Дабрамысьлінскай воласьці Аршанскага павету Магілёўскай губэрні.

У Мазыры існуе гістарычная мясцовасьць Кімбараўка. Назву Кімбарышкі маюць вёскі на гістарычнай Браслаўшчыне.

## Глядзіце таксама
* Гіна
* Бара

## Заўвагі

## Крыніцы

Катэгорыя:Мужчынскія імёны